مرعشیون

بعد از رِقِدبوردِن موغولئون ، مرعشیون که سِیّـِدئون عرب بی‎نه ،سال ۷۶۰ه.ق مازرون دله حکومت مرعشیون ره بساتنه ؛ ابّلین شائ وشون میرقوام‌الدین مرعشی بی‎یه. در سال ۷۸۲ه.ق فخرالدین مرعشی که میرقوام‎الدین وَچه بی‎یه با بیتِن رستمدار شروء به بساتن واتاسان هکرده واتاسان ِمَله ناتل(نیشتنگاء رستمدار)کینار بی‏یه، فخرادین اون زمون واتسانا ره شه نیشتنگاء هکرده. اما ات کم بعد تیمور لنگ(۷۸۶ ه.ق ) مازرون و رستمدار ِسو لشکر دَکشیه و مرعشیون هم از تیمور شیکست بخاردنه.
تیمور لشکرکشی دیّـِم خادش به طرف مازرون در سال ۷۹۴ه.ق به کولّی مرعشیون ره رِقِدهدائه و رستمدار ره بَیته و مرعشیون ره به میون رودون تبعید هکرده.

 ابّـِل کاجه جه شروء بیّه؟ 
قیوم مرعشیون ،ایدامه‎ی سربدارون قیوم بی‎یه که آمل جه شروء بیّه و این منطقه ره شه سامون ِبـِن بَیتِه. چون شیخ خلیه ، گـَت‌ترین ِمردمون ِسربدارون مردمون آمل جه بی‎یه ، بعد از یاد بَیتِن دین، رائی سبزوار بیّه و نوطفه سربدارون قیوم ره اون‌جه به بار بَشنی‌یه و بعدأ مرعشیون قیوم ، به عونوان شوعبه‌ئی از سربدارون قیوم مازرون دِله دِرِس بَیّه.

 وشون تَفِکّور 
مرعشیون ، شیعه دوازده ایمامی بی‎نه که با کومِک از آموزش‌ئون دینی - سیاستی رهبرون دینی سربدارون بتونستنه وشون جه به عونوان مکتب، شه قیوم وِسّه ایستیفاده هکنن.
اتّا از کارئون اساسی اینتا قیوم موبارزه با ظولم و سیتم بی‎یه. ظولم و سیتم این دوره دله جَنبه ایجتیمائی ، ایقتیصادی و بعضی وختا سیاستی داشته که مردمون سر انجوم بی‎یه.
قوام‎الدین مرعشی با ایستیفاده از بوعد سیتم ستیزی تشیع بتونسته حاکم‎ئون ظالم اینتا منطقه ِسَر پیروز بَوّه.

 منبع 
 مرعشیان در تاریخ ایران‏. مصطفی مجد. ۱۳۸۰

رج:مرعشیون
رج:مازرون تاریخ